Der er ikke længere noget tårn ved borepladsen i Dybvad. Fredag eftermiddag var det eneste, der rakte i vejret de to kraner, som er blevet benyttet til nedtagningen af tårnet. Arbejdet med at rømme borepladsen fortsætter og man er i skrivende stund ved at fjerne tårnets fundament. Virksomhederne bag prøveboringen meddelte den 17. august, at man ikke ville bore mere i Dybvad.

Opsummering:
Fredag eftermiddag er det høje tårn ved prøveboringen efter skifergas ved Dybvad forsvundet fra horisonten.